**Tehniskās un datu apmaiņas prasības rezervju nodrošināšanas vienībām**

**I Dokumenta mērķis**

* 1. Dokumenta mērķis ir noteikt tehniskās un datu apmaiņas prasības rezervju nodrošināšanas vienībām saskaņā ar Sabiedrisko pakalpojumu regulēšanas komisijas 2013.gada 26.jūnija lēmuma Nr.1/4 "Tīkla kodekss elektroenerģijas nozarē" (turpmāk – Tīkla kodekss) 8.pielikuma 2.3. punktu.
	2. Dokuments nosaka prasības datu apmaiņai, prasības komercuzskaites nodrošināšanai un AS "Augstsprieguma tīkls" (turpmāk – AST) darbības noteikto prasību atbilstības izvērtēšanai.

**II Terminu skaidrojums**

* 1. Dokumentā termini tiek lietoti tādā nozīmē, kādā tie tiek lietoti Tīkla kodeksā.

**III Prasības datu apmaiņai**

* 1. Reālā laika aktīvās jaudas summāro mērījumu (rādījumu) iesniegšanu AST jānodrošina jebkurai rezervju nodrošināšanas vienībai, kas atbilst dispečervadības grafika ģenerētājvienības (DVGĢ) definīcijai saskaņā ar Tīkla kodeksā noteikto.
	2. Regulēšanas pakalpojuma sniedzējam jābūt spējīgam realizēt datu apmaiņas prasības, kas paredzēti "Sistēmas palīgpakalpojuma līguma Regulēšanas pakalpojuma sniegšanas noteikumos" (apstiprināti ar AS "Augtsprieguma tīkls" valdes 2017.gada 20.decembra lēmumu Nr. 169/58, turpmāk - SPPL noteikumi) 2., 3. un 5.nodaļās.

**IV Prasības komercuzskaites nodrošināšanai**

* 1. Rezervju nodrošināšanas vienībai pieslēguma vietā pie sistēmas operatora tīkla ir jābūt uzstādītiem saražotās/patērētās (atkarībā no pieslēguma veida) elektroenerģijas uzskaites mēraparātiem.
	2. Elektroenerģijas uzskaites mēraparātiem ir jāatbilst Valsts metroloģiskai pārbaudei pakļauto mērīšanas līdzekļu normatīvajām prasībām, tai skaitā par sertifikāciju un verifikāciju, atbilstoši likumam "Par mērījumu vienotību".
	3. Elektroenerģijas uzskaites mēraparātu precizitāte nedrīkst būt zemāka, kā norādīts Tīkla kodeksā.
	4. Elektroenerģijas uzskaites mēraparātiem ir jābūt ar iespēju uzskaitīt slodžu profilus vismaz katram tirdzniecības intervālam (šobrīd 60 minūtes, nākotnē 15 minūtes), un tiem jābūt pieslēgtam pie sistēmas operatora automatizētās elektroenerģijas uzskaites sistēmas (AEUS).

# **V Atbilstības izvērtēšana**

* 1. Lai izvērtētu atbilstību šajā kārtībā noteiktajām prasībām, AST:
	2. Testē regulēšanas pakalpojuma sniedzēja spēju sekmīgi izpildīt datu apmaiņas prasības;
	3. Pārbauda regulēšanas pakalpojuma sniedzēja spēju aktivizēt un vadīt rezervju nodrošināšanas vienības līdz plānotajam solījuma apjomam atbilstoši regulēšanas produkta specifikācijai.

# **VI Noslēguma noteikumi**

* 1. AST var izdarīt grozījumus šajā kārtībā. AST publicē savā tīmekļvietnē datumu, ar kuru grozījumi stāsies spēkā.